'Hy het ons eerste liefgehad' — Wagtoring – AANLYN BIBLIOTEEK
cl hfst. 23 bl. 230-239
11 Wat die Bybel oor liefde leer, is egter baie duidelik. Vine se Expository Dictionary of New Testament Words sê: "Liefde kan slegs herken word aan die dade waartoe dit aanleiding gee." Die Bybelverslag van Jehovah se dade leer ons baie van sy liefde—die tere geneentheid wat hy vir sy skepsele het. Wat kan byvoorbeeld meer omtrent hierdie eienskap openbaar as Jehovah se allergrootste liefdedaad wat vroeër beskryf is? In die volgende hoofstukke sal ons baie ander voorbeelde sien van hoe Jehovah se liefde daadwerklik getoon is. Ons kan ook insig verkry uit die oorspronklike woorde vir "liefde" wat in die Bybel gebruik word. In Ou Grieks was daar vier woorde vir "liefde".* Die een wat die meeste in die Christelike Griekse Geskrifte gebruik word, is a·gaʹpe. Een Bybelwoordeboek noem dit "die kragtigste woord denkbaar vir liefde". Waarom?
Die werkwoord fi·leʹo, wat beteken "om geneentheid te hê vir, om lief te wees vir, of om te hou van (soos 'n mens moontlik oor 'n intieme vriend of broer voel)", word dikwels in die Christelike Griekse Geskrifte gebruik. 'n Vorm van die woord stor·geʹ, of innige familieliefde, word in 2 Timoteus 3:3 gebruik om te toon dat daar gedurende die laaste dae 'n groot gebrek aan hierdie liefde sal wees. Eʹros, of romantiese liefde tussen die geslagte, word nie in die Christelike Griekse Geskrifte gebruik nie, hoewel hierdie soort liefde in die Bybel bespreek word.—Spreuke 5:15-20.